Predkladacia správa

Politická deklarácia a Akčný plán strategického partnerstva, podpísané premiérom Slovenskej republiky Robertom Ficom a prezidentom Francúzskej republiky Nicolasom Sarkozym dňa 17. septembra 2008, definujú záujem vlád oboch krajín vytvoriť recipročne čo najvhodnejšie politicko-hospodárske ale aj kultúrno-spoločenské prostredie prospešné pre obe krajiny na najbližších päť rokov. 
Strategické partnerstvo sa opiera o konkrétne pomenované ciele vo sfére prehĺbenia politického dialógu v rámci EÚ, partnerstva vo vojensko-politickej oblasti, obrane a vyzbrojovaní, decentralizovanej kooperácie na úrovni energetiky a životného prostredia, vzájomnej hospodárskej spolupráce a obojstrannej pomoci v oblasti administratívy, najmä v rámci rozšírenia schengenského priestoru. 
Slovenská republika je šiestou krajinou Európy, s ktorou Francúzska republika dokumenty o strategickom partnerstve podpísala. Vláda Slovenskej republiky svojim uznesením z 10. septembra 2008 uložila zainteresovaným rezortom v rámci ich kompetencií realizovať a plniť úlohy vyplývajúce z Politickej deklarácie a Akčného plánu strategického partnerstva a informáciu o plnení týchto úloh predložiť na rokovanie vlády.